PRIMĂRIA ORAŞ DETA

Nr. ..2663........./23.03.2021                                          

RAPORT
Privind aprobarea DOCUMENTATIEI TEHNICO-ECONOMICE (faza -SF.)  si Indicatorii tehnico-economici ai obiectivului de investitii : CONSTRUIRE TEREN DE FOTBAL CU GAZON SINTETIC, ORAS DETA, STR. ELENA GHENESCU, NR. 23, JUD. TIMIS 
Potenţialul sportiv la nivelul Orașului Deta, fundamentat pe o viziune pe termen lung, este susţinut, dezvoltat şi exploatat prin orice mijloace care să pună în valoare dezvoltarea activității fizice și a sportului în ansamblu, prin acțiuni concrete, structurate în acord cu realitatea, prin construirea unui teren de fotbal cu gazon sintetic pentru antrenament având în vedere că sportul trebuie să fie parte integrantă din stilul de viaţă al fiecăruia dintre noi, activitatea fizică devenind astfel reintegrată în viaţa cotidiană.  
Scopul şi educaţia fizică contribuie în mod esenţial la dezvoltarea fizică armonioasă, menţinerea stării de sănătate la cote optime, precum şi la întărirea spiritului de echipă şi a celui de competiţie. De aceea, prin practicarea sportului de către tineri este o necesitate imperativă ale cărei beneficii pe termen scurt, mediu şi lung sunt foarte însemnate. Este important ca organele din sectorul public să promoveze în rândul populaţiei ţării noastre, a unui mod de viaţă sănătos prin eficientizarea mijloacelor de fortificare a sănătăţii în procesul de educare a tinerei generaţii prin creşterea competitivităţii sportului şi profilaxia fenomenelor sociale negative, fapt ce va contribui la dezvoltarea social-economică şi la sporirea calităţii vieţii populaţiei. La momentul actual se observă o diminuare a majorităţii indicilor de dezvoltare a culturii fizice şi sportului în România.
Astfel, s-a  întocmit o documentație tehnico-economică -faza SF, conf. HG nr.907/2016,privind  etapele de elaborare si  continutul cadru al documentatiilor tehnico-economice aferente obiectivelor de investitii, cu modificarile si completarile ulterioare, pentru obiectivul de investiţii „Construire teren de fotbal cu gazon sintetic, oras Deta str. Elena Ghenescu, nr. 23, jud. Timis„,  PROIECT NR. 428/202, întocmit de proiectant general, S.C. SEMPER IDEM S.R.L. cu sediul, Moșnița Nouă, str. Junimii , nr. 34, jud. Timiș, propunem Consiliului local Deta, aprobarea acestei documentații faza SF , cu avizul Comisiei economice şi al Comisiei de urbanism şi administrarea patrimoniului. 
               În conformitate  cu art.44, alin.1 din Legea 273/2006 privind finanțele publice locale,  H.G. nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.
  1.Descrierea investitiei    
  Proiectul de investiţie „Construire teren de fotbal cu gazon sintetic, oras Deta str. Elena Ghenescu, nr. 23, jud. Timis„ urmăreşte promovarea sportului în general şi a jocului de fotbal în special prin implementarea unor măsuri care să contribuie la atragerea tinerilor, şi nu numai, către activităţile sportive. Astfel, amenajarea unui teren de fotbal cu gazon sintetic pentru antrenament, în condiţii calitative ridicate şi care oferă o siguranţă maximă practicanţilor este oportună şi prezintă multiple avantaje: asigurarea unor condiţii calitative ridicate pentru practicarea fotbalului, atragerea tinerilor către mişcare în aer liber în detrimentul activităţilor sedentare, adăugarea unui plus de valoare însemnat zonei prin construirea unui teren de fotbal cu gazon sintetic pentru antrenament în aer liber, cu un impact vizual plăcut, în condiţii calitative ridicate, cu o durată de viaţă mare şi cu costuri de exploatare reduse.         

Amplasamentul centrului sportiv se află în intravilanul localității Deta. Terenul aparţine domeniului public al Orașului Deta conform extrasului de Carte funciară nr. 402189, număr cadastral top 1610/858/2, 50-53/2, 880-884/b/2 situat în localitatea Deta, județul Timiș, în suprafaţă de 16067 mp, categoria de folosinţă curţi construcţii. Amplasament: in incinta Stadionului de fotbal  al orasului Deta, str. Elena Ghenescu, nr. 23, jud. Timis.
             Terenul de fotbal va avea dimensiunile de 44m x 22m, cu suprafață de joc de 40m x 20m.Terenul de fotbal va fi realizat din gazon sintetic cu fir din polietilenă cu dimensiunea de 50mm, infill de nisip cuarțos și granule SBR. Infrastructura va fi alcătuită din straturi de piatră spartă împănată, balast și geotextil.De asemenea, se va realiza o împrejmuire din plasă de sârmă pe stâlpi metalici, precum și un sistem de iluminat. Pentru asigurarea unui acces facil la incintă, se vor prevedea două intrări.

Principalii indicatori tehnici ai investitiei:

    
Capacităţi (în unităţi fizice şi valorice)


Lungime teren: 44 m


Lățime teren: 22 m;


Suprafață de joc: 40m x 20m


Împrejmuire: perimetrală cu plasă

Aceese: 2 buc


Iluminat: lămpi cu led amplasate pe stâlpi metalici      
•
Indicatori economici

Valoare totala (INV), inclusiv TVA:


620 490,08 lei  inclusiv TVA, din care: C+M –506 813,86 lei, inclusiv TVA. 

Esalonarea investitiei (INV/C+M):

	
	Total INV (inclusiv TVA)
	C+M (inclusiv TVA)

	Anul I
	620 490,08 lei
	506 813,86 lei


•
Durata de realizare ( luni ): 12 luni

Prin urmare vă rog să aprobați documentația pentru realizarea investiției „Construire teren de fotbal cu gazon sintetic, oras Deta str. Elena Ghenescu, nr. 23, jud. Timis„
      INTOCMIT,
     Popescu Viorica                                                                                                  

